Dorothy Garrodová

Dorothy Garrodová (; * 5. máj 1892, Oxford, Spojené kráľovstvo† 18. december 1968, Cambridge) bola britská archeologička. Jej otec bol lekár a genetik Archibald Garrod.

 Životopis 
Archeológiu vyštudovala na University of Oxford, mala už titul  z histórie z Cambridge z roku 1916.Price, K. M. 2009. One vision, one faith, one woman: Dorothy Garrod and the crystallisation of prehistory. In R. Hosfield, F. F. Wenban-Smith and M. Pope (eds): Great Prehistorians: 150 Years of Palaeolithic Research, 1859–2009 (Special Volume 30 of Lithics: The Journal of the Lithic Studies Society):x–y. Lithic Studies Society, London 

V rokoch 19251926 vykonávala archeologický výskum v Gibraltári (pri odkrývaní nánosov prehistorickej pláže boli nájdené neandertálske kosti a nástroje z obdobia moustérienu) a roku 1928 viedla vykopávky v južnom Kurdistane.

Neskôr spolu s Dorotheou Bate viedla vykopávky v pohorí Karmel (súčasný Izrael), kde objavila rad osídlenie najstaršieho paleolitu, stredného paleolitu a epipaleolitu. V rokoch 1929 až 1934 tu preskúmala rad jaskýň s vrstvami bohatými na nálezy. Jej práca prispela k poznaniu natufijské a kebarijské kultúry v oblasti.

V roku 1938 preskúmavala ako prvá paleolitické nálezisko v bulharskej jaskyni Bacho Kiro.

Roku 1939 sa stala profesorkou archeológie v Cambridge, kde pôsobila do roku 1952, okrem konca 2. svetovej vojny kedy slúžila v Ženských pomocných leteckých zboroch.

Bola prvou ženou, ktorá získala profesúru v Cambridge. Roku 1952 bola zvolená do British Academy a roku 1965 bola vyznamenaná Radom britského impéria (CBE).

 Referencie 

 Literatúra 
 William Davies a Ruth Charles (eds) (1999) Dorothy Garrod and the Progress of the Palaeolithic: Studies in the Prehistoric Archaeology of the Near East and Europe Oxford: Oxbow Books.
 Pamela Jane Smith (2000) "Dorothy Garrod as the First Woman Professor at Cambridge University" Antiquity 74 (283), 131-6.
 Pamela Jane Smith (2005) "From 'small, dark and alive' to 'cripplingly shy': Dorothy Garrod as the first woman Professor at Cambridge" (online )
 Pamela Jane Smith et al. (1997) "Dorothy Garrod in Words and Pictures" Antiquity 71 (272), 265-70.

 Iné projekty 

 Externé odkazy 
 University of Cambridge - Dorothy Garrod
 Ženy v Cambridge - chronológia

 Zdroj 

Kategória:Britskí archeológovia
Kategória:Držitelia Radu britského impéria
Kategória:Členovia British Academy
Kategória:Osobnosti z Oxfordu